Autorul consideră că nu este de blamat această poziție, deorece „Când România a intrat în Primul Război Mondial, nimeni nu paria pe dispariția Imperiului Austro-Ungar.” Erau români transilvăneni care jurau credință către Viena, dar erau și români care se gandeau că vor avea o istorie comună, se gandeau la Unire: „A fost un ideal național definit încă din veacul al XIX-lea de către o elită politică și intelectuală responsabilă, care a iubit această țară, un ideal național către care, ulterior, s-a mers în cele mai importante momente în istorie.” Un alt document foarte interesant prezentat de istoric este un raport din 1917 al serviciilor secrete românești, în care există dosarul scriitorului Ioan Slavici, considerat de către autorități spion în serviciul Imperiuluin Austro-Ungar.